b'\n_START_ARTICLE_\nRikhard Ankanmieli\n_START_PARAGRAPH_\nRikhard Ankanmieli on Roope Ankan esi-is\xc3\xa4, jonka haamu kummittelee Ankkapurhan linnassa. Rikhard Ankanmieli k\xc3\xa4tki kuninkaalta saamansa aarteensa ry\xc3\xb6st\xc3\xa4jilt\xc3\xa4 ja muurasikin itsens\xc3\xa4 sein\xc3\xa4n sis\xc3\xa4\xc3\xa4n. Carl Barksin tarinassa Vanhan linnan salaisuus Roope, Aku ja Tupu, Hupu ja Lupu l\xc3\xa4htev\xc3\xa4t linnaan etsim\xc3\xa4\xc3\xa4n aarretta ja kohtaavat Ankanmielen haamun, joka on suuttunut heille. Haamu on piirretty kyseisess\xc3\xa4 tarinassa n\xc3\xa4kym\xc3\xa4tt\xc3\xb6m\xc3\xa4n\xc3\xa4 ja vain Ankanmielen luurangon varjo n\xc3\xa4kyy sein\xc3\xa4ll\xc3\xa4 (tarinan lopussa selvisi, ett\xc3\xa4 haamu oli huijausta). Don Rosan tarinoissa taas haamu on Ankanmielen oikea hahmo.'